Srednja škola Bedekovčina

Bedekovčina, Ljudevita Gaja 1

KLASA: 007-02/25-01/01

URBROJ: 2140-86-25-3

U Bedekovčini, 1. travnja 2025.

**IZBOR ČLANOVA ŠKOLSKOG ODBORA – 2025.**

Dana 3. 5. 2021. godine održana je 1. konstituirajuća sjednica aktualnog saziva Školskog odbora kojem mandat ističe 3. 5. 2025. godine.

U Srednjoj školi Bedekovčina provest će se izbori za članove Školskog odbora. Radnici biraju jednog predstavnika radnika, Nastavničko i Odgajateljsko vijeće bira dva člana iz reda nastavnika, odgajatelja i stručnih suradnika. Vijeće roditelja bira jednog člana iz reda roditelja koji nije radnik škole.

Glasovanje za **izbor predstavnika radnika** u Školski odbor obavit će se dana **7. travnja 2025. godine. Poziv će biti poslan naknadno pa ćete biti obaviješteni o točnom terminu.**

Lista kandidata (prazna) može se podići kod sindikalnog povjerenika Romana Balena.

Predlagatelj liste kandidata za predstavnika radnika u ŠO može biti Sindikat i svaka skupina od najmanje dvadeset posto radnika.

Lista kandidata za predstavnika radnika u Školski odbor može se dostaviti osobno do petka 4. 4. 2025. do 19:00 h, sindikalnom povjereniku Romanu Balenu.

Na listi kandidata mora biti predložen samo jedan kandidat koji se bira za

predstavnika radnika u Školski odbor.

Listi kandidata obavezno se prilaže izjava s potpisom kandidata o pristanku na

uvrštenje u listu te popis skupine zaposlenika, ukoliko

predlagatelj nije sindikat.

Radnik koji na dan glasovanja neće biti na radu, može Izbornom

odboru najmanje pet radnih dana prije dana glasovanja podnijeti pisani

zahtjev da mu se uruči glasački listić i omotnica s poštanskom markom

za obično rukovanje radi glasovanja putem pošte. Takav glasački listić

uzet će se u obzir kod utvrđivanja rezultata izbora ako je na adresu sjedišta poslodavca dostavljen u onoj zatvorenoj omotnici koja je radniku dostavljena uz glasački listić, poštom s naznakom: »ne otvarati –

za Izborni odbor« i ako je Izbornom odboru stigao do dana glasovanja.

Iznimno, Izborni odbor će zapisnikom o konačnim rezultatima izbora

utvrditi važećim i onaj glasački listić koji je upućen preporučenom

pošiljkom najkasnije na dan izbora i zaprimljen na adresi Škole

najkasnije do isteka trećeg radnog dana od dana objavljivanja zapisnika

o prethodnim rezultatima izbora.

Glasovanje za izbor **2 člana Školskog odbora iz reda Nastavničkog i Odgajateljskog vijeća**, obavit će se na sjednici Nastavničkog i Odgajateljskog vijeća dana **7. travnja 2025. godine, odmah nakon skupa radnika.**

Izvadak iz Statuta Srednje škole Bedekovčina koji se odnosi na predlaganje i izbor članova Nastavničkog i Odgajateljskog vijeća:

Članak 35.

Kandidate za članove Školskog odbora iz reda nastavnika, odgajatelja i stručnih suradnika može predložiti svaki član Nastavničkog i Odgajateljskog vijeća nazočan na sjednici.

Kandidata za člana Školskog odbora iz reda roditelja može predložiti svaki član Vijeća roditelja nazočan na sjednici.

Kandidati iz stavaka 1.i 2. ovoga članka moraju se izjasniti o prihvaćanju kandidature za člana Školskog odbora.

Svaki član Nastavničkog i Odgajateljskog vijeća, odnosno član Vijeća roditelja može se osobno kandidirati za člana Školskog odbora.

Kod predlaganja kandidata za članove Školskog odbora, predlagatelji trebaju voditi računa o spolnoj zatupljenosti kandidata te o zakonskim zaprekama za imenovanje u Školski odbor (čl.119.st.3. i čl.123.Zakona).

Članak 36.

Na sjednici Nastavničkog i Odgajateljskog vijeća na kojoj će biti predlagani kandidati iz reda nastavnika, odgajatelja i stručnih suradnika imenuje se izborno povjerenstvo (u daljnjem tekstu: Povjerenstvo) koje čini predsjednik i dva člana.

Članovi Povjerenstva ne mogu biti osobe koje su kandidati za člana Školskog odbora.

O provođenju izbora Povjerenstvo vodi zapisnik koji se prilaže zapisniku sa sjednice Nastavničkog i odgajateljskog vijeća i čini njegov sastavni dio.

Članak 37.

Povjerenstvo na temelju podataka iz kandidacijske liste sastavlja izbornu listu kandidata.

U izbornoj listi kandidati se navode abecednim redom s rednim brojem ispred prezimena i imena kandidata.

Izbor kandidata iz prethodnog stavka obavlja se na sjednici Nastavničkog i Odgajateljskog vijeća tajnim glasovanjem.

Članak 38.

Nakon utvrđivanja izborne liste, Povjerenstvo izrađuje glasačke listiće.

Glasački listić obvezno sadrži :

* naznaku da se izbor odnosi na kandidate za članove Školskog odbora iz reda nastavnika, odgajatelja i stručnih suradnika Škole,
* prezimena i imena predloženih kandidata s rednim brojevima,
* broj kandidata koji se bira i štambilj Škole.

Članak 39**.**

Glasovanju moraju biti nazočni svi članovi Povjerenstva.

Povjerenstvo prije početka glasovanja utvrđuje i izrađuje glasački popis, evidentira radnika koji je pristupio glasovanju, daje mu glasački listić i objašnjava način glasovanja.

Glasač glasuje tako da zaokruži redne brojeve ispred prezimena i imena kandidata koliko ih se bira.

Nevažećim glasačkim listićima proglašavaju se:

* listići na kojima se ne može jasno vidjeti za koje se kandidate glasovalo,
* prazni listići i
* listići na kojima je zaokruženo više od kandidata koji se bira.

Članak 40.

Nakon završetka glasovanja Povjerenstvo utvrđuje rezultat glasovanja s imenima kandidata prema broju dobivenih glasova.

Nastavničko i Odgajateljsko vijeće može listu prihvatiti ili odbiti.

Nastavničko i Odgajateljsko vijeće odbit će listu ako osnovano posumnja da je tijekom izbora bilo povrede postupka ili propusta Povjerenstva te shodno odluci ponoviti glasovanje.

Kad Nastavničko i Odgajateljsko vijeće prihvati listu rezultati izbora objavljuju se na oglasnoj ploči Škole.

Imenovani nastavnici, odgajatelji i stručni suradnici za članove Školskog odbora su kandidati koji su dobili najveći broj glasova.

Ako dva ili više kandidata dobiju isti broj glasova, glasovanje se ponavlja sve dok jedan od kandidata ne dobije veći broj glasova.

Članak 41.

O imenovanju dva člana iz reda nastavnika, odgajatelja i stručnih suradnika za članove Školskog odbora svi zaposleni u Školi izvješćuju se putem oglasne ploče.

Bedekovčina, 1. 4. 2025.